دونیادا تخمینن 347 میلیون اینساندا دیابت اولدوغو گومان ائدیلیر و نوبتی 10 ایل عرضینده دیابت سببی ایله اؤلوم میقداری‌نین 50% آرتاجاغی احتیمال ائدیلیر. آنجاق بیر چوخ اینسان شکر خستلیگین‌دن خبردار دئییل، یا دا کیفایت قدر موا‌لیجه اولونمور.
اصلینده حددن آرتیق شکر مصرف ائتمک متابولیزم اوزرینده منفی تأثیرلری عمومیتله انسولین مقاومتی و آرتیق چکیه گؤره اینکیشاف ائتمکده‌دیر. آرتیق چکی حدسیز اولماسا دا، انسولین مقاومتی اولان، بئل و قارین بؤلگه‌سی پیلنن اینسان‌لاردا کاربوهیدرات یئمک‌لرین‌دن بیر نئچه ساعت سونرا راکتیو هیپوگلیسمی پروسئسی یارانیر. بون‌دان باشقا، کلسترول ون آرتیمی موشاهیده اولونور.
کؤک، بئل اطرافی قالین اینسان‌لاردا 40-45 یاشین‌دان سونرا داها قاباریق اولماقلا دیابت ریسکی آرتیر. بیرینجی درجه یاخین قوهوم (آنا، آتا، قارداش) دیابت اولان‌لار، هامیله‌لیک دؤورونده شکرتانیسی آلمیش قادین‌لار، یوکسک تضییقی اولان‌لار، قان یاغ‌لاری یوکسک اولان‌لار، گیزلی شکری اولان‌لار، دامار خسته‌لیگی اولان‌لار، فیزیکی فعالیتی آشاغی اولان کس‌لر، دویموش یاغ‌لاردان زنگین و سیخ میقدارلی قیدالانما وردیشی اولان‌لار، شیزوفرنی خسته‌لری و پسیخولوژی درمان ایستیفاده ائدن کس‌لر، اورگان کؤچورولموش خسته‌لر ریسک آلتیندا‌دیرلار.
